ഒമാനില് പ്രവാസി ജനസംഖ്യ കുറഞ്ഞു മസ്കറ്റ്: ഒമാനിലെ വിദേശി ജനസംഖ്യയില് അഞ്ച് ശതമാനം കുറഞ്ഞു . ദേശീയ സ്ഥിതിവിവര കേന്ദ്രമാണ് കഴിഞ്ഞ രണ്ടുവര്ഷത്തെ കണക്ക് പുറത്തുവിട്ടത്. സെപ്തംബര് നാലുവരെയുള്ള കണക്കെടുക്കുമ്ബോള് 44.16 ലക്ഷമാണ് ഒമാനിലെ ജനസംഖ്യ. ഇതില് 16.37 ലക്ഷമാണ് വിദേശികള്. 2017 ഏപ്രില് 22ന് ആകെ ജനസംഖ്യയുടെ 46 ശതമാനമായിരുന്നു വിദേശികളുടെ ജനസംഖ്യ. കൊവിഡ് പ്രതിസന്ധിയാണ് വിദേശികളുടെ കൊഴിഞ്ഞുപോക്കിന് കാരണമായത് . ഓഗസ്റ്റ് 21 മുതല് സെപ്തംബര് നാലു വരെയുള്ള രണ്ടാഴ്ച മാത്രം 17,912 പ്രവാസികള് ഒമാന് വിട്ടതായി ദേശീയ സ്ഥിതിവിവര കേന്ദ്രത്തിന്റെ റിപ്പോര്ട്ടില് വ്യക്തമാക്കുന്നു. പുതിയ കണക്ക് പ്രകാരം 11.02 ലക്ഷം പ്രവാസികള് സ്വകാര്യ മേഖലയിലും 39,306 പേര് സര്ക്കാര് മേഖലയിലും ജോലി ചെയ്യുന്നുണ്ട്. 2021 ഓഗസ്റ്റ് അവസാനം വരെയുള്ള കണക്കുകളില് പ്രവാസി തൊഴിലാളികളുടെ കുടുംബാംഗങ്ങളുള്പ്പെടെ 2.41 ലക്ഷം പേരും ഒമാനിലുണ്ട്. ഏറ്റവും കൂടുതല് വിദേശ തൊഴിലാളികളുള്ളത് മസ്കറ്റ് ഗവര്ണറേറ്റിലാണ്. 5.28 ലക്ഷം പേരാണ് ഇവിടെയുള്ളത് .The post ഒമാനില് പ്രവാസി ജനസംഖ്യ കുറഞ്ഞു first appeared on MalayalamExpressOnline.